Úrad vlády SR						  Na rokovanie vlády SR
Sekcia hospodárskej politiky					  dňa 17.7.2002
									  k číslu: 5244/2002
									  k bodu: 5

S t a n o v i s k o

k  Programu obnovy vozidlového parku pre organizácie vykonávajúce                                        pravidelnú autobusovú dopravu

I.
Materiál iniciatívne predkladá podpredseda vlády a  minister dopravy, pôšt a telekomunikácií  na základe uznesenia vlády SR č. 536 z 13.6.2001 k použitiu zostatku finančných prostriedkov pre organizácie vykonávajúce pravidelnú autobusovú dopravu z Programu obnovy vozidlového parku z roku 1998.

V materiáli je predložený návrh na schválenie Programu obnovy vozidlového parku pre organizácie vykonávajúce pravidelnú autobusovú dopravu (ďalej Program) vládou SR. Po tomto kroku by bolo možné dočerpať uvoľnené finančné zdroje vo výške 16,1 mil. Sk schválené uznesením vlády SR č. 536/2001.  Tento postup, ktorým sa sleduje predovšetkým použiť uvedené finančné zdroje na nákup autobusov za podmienok  Programu vyhláseného ministerstvom dopravy, spojov a telekomunikácií v roku 1998, je potrebný vzhľadom na splnenie podmienky §5 ods.3 zákona č.231/1999 Z.z. o štátnej pomoci v znení neskorších predpisov (štátnu pomoc možno poskytnúť len na programy schválené vládou SR).

II.
Materiál bol predložený na medzirezortné pripomienkové konanie. Podľa vyhodnotenia tohto konania boli všetky pripomienky akceptované. Úrad pre štátnu pomoc vo svojom stanovisku z  10.6.2002 k  predloženému Programu nemal pripomienky.

III.
Zámerom predloženého postupu je snaha ministerstva dopravy, spojov a telekomunikácií použiť v roku 2002 ako jediný finančný zdroj, formou investičnej dotácie, výnimku z  časového použitia finančných prostriedkov na nákup autobusov pre niektoré podniky Slovenskej autobusovej dopravy. 

Porada ekonomických ministrov vlády SR materiál prerokovala 8.7.2002 a návrh vzala na vedomie. Vláde SR odporučila predložený návrh schváliť. 

Odporúčame, aj s prihliadnutím na záver rokovania Porady ekonomic-kých ministrov, aby vláda prijala navrhované uznesenie. 

Bratislava  12. 7. 2002